Hei! Olen Elina Räsänen Keski-Suomesta Viitasaarelta.
Tervetuloa kanssani tähän ohjelmaan Sanaa naisilta!
Tämän jakson aiheena on Vanhurskauden aurinko.
Onko sinulla tänään lämmin olo -
vai koetko, että sinua paleltaa?
Aina ei tuntemuksemme olekaan yhtä hallitsevan lämpötilan kanssa.
Vaikka ulkona olisi esim. +30 astetta, -
niin meillä voi olla silti sisäisesti kylmää.
Sisäinen ihmisemme voi palella.
Me olemme joskus kuin kohmeiset korennot -
elämän paineiden ja pettymysten jäädyttäminä.
Rukoillaanpa yhdessä vielä aluksi.
Kiitos, Jeesus! Sinä eheyttäjä, -
Sinä pelastaja ja parantaja.
Sinä lämmität meitä.
Kiitos, että kokoat meidät lämpöösi ja lohdutat meitä tänäänkin.
Kiitos, Herra, että rohkaiset meitä.
Aivan kuin Herra sanoisi: -
"Katso, lapseni. Älä jää sinne portaille värjöttelemään! -
Tule peremmälle! Tule! Ovi on jo aukaistu. -
Ota vastaan minun rakkauttani, hoivaani nyt ihan tässä."
Kiitos, Jeesus, että saamme tulla Sinun valoosi.
"Sinä olet vanhurskauden aurinko, joka sulattaa jään sisältämme. -
Sinä olet Kirkkauden Herra, Kunnian Kuningas. -
Vanhurskauden Sinä olet aurinko ja lämmölläs' voit parantaa."
Tämä ihana laulu, jossa ylistetään Jumalaa, -
Kirkkauden Herraa, kertoo juuri sen, -
että Herra Jumala on aurinko.
Hän on kaikki se energia, kaikki se lämpö, mitä tarvitsemme.
Rakas ystävä, kuka oletkin, -
sinä et ole muukalainen etkä orpo.
Me olemme Jumalan perhettä.
Kun otamme Jeesuksen sydämeemme -
ja pyydämme syntimme anteeksi, -
niin saamme liittyä Jumalan perheväkeen.
Vihollinen voi kiusata, että niin ja niin monta vuotta -
olet menettänyt ja hukannut elämästäsi, -
kun olet väärin valinnut siinä ja siinä asiassa.
Voi, mikä valhe se on!
Tiedätkös, mitään ei ole menetetty, -
kun Jeesus saa ottaa sinut kokonaan omakseen - ihan kaikilla alueilla.
Emmehän me voi käsittää kuin pienen hiukkasen, -
minkälainen Jumala meillä on.
Hän on sama eilen, tänään ja iankaikkisesti.
Jeesus Kristus tekee uudeksi kaiken.
Oikeastaan me saamme aivan kuin lillua Jumalan rakkaudessa, -
siinä hyväksynnässä.
Jumala näet haluaa antaa lapsilleen runsaudestaan.
Efesolaiskirjeessä kerrotaan juuri siitä, -
kuinka Kristus on tämä perustus, kuinka Hän on tämä rakkaus.
Siinä lukee -
perustus ja kasvupohja - tällaisia elementtejä.
Mikä on? No, rakkaus.
Rakkaus on perustus ja kasvupohja kaikessa jumalisuudessa.
Ei se ole mikään himpeli-pimpeli -juttu, -
vaikka joskus rakkautta kuvataankin vaaleanpunaiseksi pus-pus -jutuksi.
Se on jotain sellaista, -
mistä Raamattu kertoo toisenlaista.
Raamatussa meille annetaan tällainen rakkaudesta kertova.
Siellä Laulujen laulussa sanotaan mm. näin: -
Tällainen on rakkaus.
Jumalan Poika antoi henkensä Golgatan keskimmäisellä ristillä.
Sellainen on Jumalan rakkaus: ristinuhri Golgatan.
Efesolaiskirjeessä vielä luvataan, -
että Jumalan koko täyteys voi vallata meidät.
Oletko sinä janonnut Jumalan täyteyttä?
Jumala ei pane stoppia lapsilleen, kun nämä anovat.
Hän haluaa täyttää meidät tulella - Pyhällä Hengellä ja tulella.
Suuri herätys - se tulee vielä.
Minä en välitä sellaisesta julistuksesta, -
että vain pienesti, vain pieni herätyksen pöllähdys, -
ja sitten tulee loppu.
Minä luen niin kuin on kirjoitettu ja uskon niin kuin on kirjoitettu.
Pyydetään, että sydämemme silmät saavat avautua -
kokemaan ja näkemään kaiken tämän.
[laulua] Sydämen silmäni avaa Herra, sydämen silmäni.
Sut tahdon mä nähdä. Sut tahdon mä nähdä.
Annetaan meidän sydämemme silmien oikein avautua apposelleen.
Ollaan rukouksessa hellittämättä.
Ollaan anomisessa sinnikkäitä.
Saat nähdä, että Hän vastaa.
Saat kokea Jumalan valtasuuruutta.
Saat kokea Jumalan ylivertaisuutta.
Herrain Herra ja Kuningasten Kuningas.
Saamme panna toivomme Kristukseen, Vapahtajaan.
Saat kokea, -
että Hän todella on sanojensa vertainen.
Hän on sanojensa takana.
Mikä onkaan sinun asiasi, elämäntilanteesi, -
sinä saat luottaa tähän Jumalan Sanaan: on kirjoitettu.
Kun paholainen kiusasi Jeesusta erämaassa, -
Jeesus vastasi elämän Sanalla: on kirjoitettu.
Näin mekin saamme käydä eteenpäin ja luottaa siihen, -
että tämä Sana pitää.
Tämä Kristus-kallio pitää.
Tämä peruskallio kestää kaiken kamppailun.
On kirjoitettu, että Jeesus Kristus on Herra.
Hän on kaikkien tilanteittemme Herra.
Hän, joka kuolemasta vapahtaa.
Hän, joka hallitsee koko maailmankaikkeutta.
Eikö hän voisi hoitaa meidän pienten ihmisten asioita?
Lauletaan oikein yhdessä tätä "Sydämen silmäni avaa, Herra. -
Sut tahdon mä nähdä. Sut tahdon mä nähdä."
Jeesuksen Kristuksen siunaus olkoon ylläsi -
nyt, aina ja iankaikkisesti. Aamen.
Tekstitys: Tuula-Riitta Virrankare